ПРОЕКТ!

Р Е П У Б Л И К А Б Ъ Л Г А Р И Я

МИНИСТЕРСКИ СЪВЕТ

-------------------------------------------------------------------------------------------------------

**ПОСТАНОВЛЕНИЕ**

**№……………………..**

**от…………………….. 2014 г.**

**за изменение и допълнение на нормативни актове на Министерския съвет**

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В Наредбата за условията и реда за пускане на пазара на електрическо и електронно оборудване във връзка с ограниченията за употреба на определени опасни вещества, приета с Постановление No 55 от 2013 г. (обн., ДВ, бр. 24 от 2013 г.) се правят следните изменения и допълнения:

1. В § 2 от Допълнителните разпоредби се създават т. 4 - 27:

„4. Делегирана директива 2014/1/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от ограничението за употреба на олово в качеството на легиращ елемент в лагери и износващи се повърхности в медицинска апаратура, изложена на йонизиращо лъчение (ОВ, L 4/45, 9.1.2014 г.).

5. Делегирана директива 2014/2/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на кадмий във фосфорните покрития в усилвателите на рентгенови изображения до 31 декември 2019 г. и в резервни части за рентгенови системи, пуснати на пазара в ЕС преди 1 януари 2020 г. (ОВ, L 4/47, 9.1.2014 г.).

6. Делегирана директива 2014/3/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на оловно-ацетатен маркер в стереотаксически рамки за глава, използвани при компютърна томография (CT) и магнитно-резонансна томография (MRI), както и при позициониращи системи на съоръжения за гама-терапия и адронна терапия (ОВ, L 4/49, 9.1.2014 г.).

7. Делегирана директива 2014/4/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово за осигуряване на вакуумно плътни свързвания между алуминий и стомана в усилвателите на рентгенови изображения (ОВ, L 4/51, 9.1.2014 г.).

8. Делегирана директива 2014/5/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за печатни платки, в покрития на изводи на електрически и електронни елементи и покрития на печатни платки, в припои за свързване на проводници и кабели, в припои за свързване на измервателни преобразуватели и датчици, които се използват трайно при температури под – 20 °C при нормални условия на работа и съхранение (ОВ, L 4/53, 9.1.2014 г.).

9. Делегирана директива 2014/6/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под – 20 °C при съответните нормални условия на работа и съхранение (ОВ, L 4/55, 9.1.2014 г.).

10. Делегирана директива 2014/7/ЕС на Комисията от 18 октомври 2013 година за изменение, с цел адаптиране към научно-техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои, покрития на изводи на електрически и електронни елементи и печатни платки, съединения на електрически проводници, екрани и затворени съединители, които се използват: а) в магнитни полета, разположени в сферата с радиус 1 m около изоцентъра на магнита в апаратура за магнитно-резонансна томография, включително измервателни уреди за състоянието на пациента, предназначени да бъдат използвани в тази сфера, или б) в магнитни полета на разстояние под 1 m от външните повърхности на циклотронни магнити, магнити за транспортиране на снопове частици и за управление на посоката на снопове частици, използвани при адронната терапия (ОВ, L 4/57, 9.1.2014 г.).

11. Делегирана директива 2014/8/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за монтиране на цифрови матрични детектори от кадмиев телурид и кадмиев цинков телурид към печатни платки (ОВ, L 4/59, 9.1.2014 г.).

12. Делегирана директива 2014/9/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово и кадмий, свързани с метални връзки, създаващи магнитни вериги в детектори за магнитно-резонансни томографи (MRI), за квантови интерферометри със свръхпроводимост (SQUID), за уреди за ядрено-магнитен резонанс (NMR), или за масспектрометри, използващи преобразувание на Фурие (FTMS) (ОВ, L 4/61, 9.1.2014 г.).

13. Делегирана директива 2014/10/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в сплави, представляващи свръхпроводящи или топлопроводящи материали, използвани в студените глави на криогенни охладители, и/или в криогенно охлаждани студени сонди, и/или в криогенно охлаждани системи за еквипотенциално свързване, съответно в медицински апарати (категория 8), и/или в промишлени контролни и регулиращи прибори (ОВ, L 4/63, 9.1.2014 г.).

14. Делегирана директива 2014/11/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на шествалентен хром в дозаторите на алкални метали, използвани за изработването на фотокатоди за усилватели на рентгенови изображения до 31 декември 2019 г., както и в резервни части за рентгенови системи, пуснати на пазара в ЕС преди 1 януари 2020 г. (ОВ, L 4/65, 9.1.2014 г.)

15. Делегирана директива 2014/12/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за печатни платки за детектори и блокове за събиране на данни на позитронно-емисионни томографи, интегрирани в апаратура за магнитно- резонансна томография. (ОВ, L 4/67, 9.1.2014 г.)

16. Делегирана директива 2014/13/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в припои за наситени печатни платки, използвани в мобилни медицински апарати от класове IIa и IIб съгласно Директива 93/42/ЕИО, различни от преносимите дефибрилатори за спешна помощ (ОВ, L 4/69, 9.1.2014 г.).

17. Делегирана директива 2014/14/ЕС на Комисията от 18 октомври 2013 година за изменение, с цел адаптиране към техническия прогрес, на приложение III към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на 3,5 mg живак/лампа в едноцокълни компактни луминесцентни лампи с общоосветително предназначение и мощност под 30 W, имащи експлоатационен срок равен на или по-голям от 20 000 часа (ОВ, L 4/71, 9.1.2014 г.).

18. Делегирана директива 2014/15/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово, кадмий и шествалентен хром в повторно използвани резервни части, произхождащи от медицински апарати, пуснати на пазара преди 22 юли 2014 г., и вложени в изделия от категория 8, пуснати на пазара преди 22 юли 2021 г., при условие че повторната употреба се извършва в рамките на одитируеми междуфирмени системи със затворен цикъл за връщане на резервните части, както и че наличието на повторно използвани резервни части се обявява на потребителя (ОВ, L 4/73, 9.1.2014 г.).

19. Делегирана директива 2014/16/ЕС на Комисията от 18 октомври 2013 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi2O5:Pb) (ОВ, L 4/75, 9.1.2014 г.).

20. Делегирана директива 2014/76/ЕС на Комисията от 13.3.2014 година за изменение, с цел адаптиране към техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за живак в ръчно изработени светещи газоразрядни тръби (РСГТ), използвани за светлинни надписи, декоративно или архитектурно и специализирано осветление, и творби на изкуството от светлина. (ОВ, L 148/86, 20.5.2014 г.)

21. Делегирана директива 2014/71/ЕС на Комисията от 13.3.2014 годиназа изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в припой в интерфейс от разположени един върху друг елементи с голяма повърхност. (ОВ, L 148/76, 20.5.2014 г.)

22. Делегирана директива 2014/70/ЕС на Комисията от 13.3.2014 година за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в микроканални плочи (МКП). (ОВ, L 148/74, 9.1.2014 г.)

23. Делегирана директива 2014/69/ЕС на Комисията от 13.3.2014 година за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в керамиката на диелектрика на кондензатори с номинално напрежение до 125 ~V или до 250 –V, използвани в промишлени контролни и регулиращи прибори. (ОВ, L 148/72, 9.1.2014 г.)

24. Делегирана директива 2014/75/ЕС на Комисията от 13.3.2014 година за изменение, с цел адаптиране към техническия прогрес, на Приложение IV към Директива 2011/65/ЕС на Европейския парламент и на Съвета по отношение на освобождаването за живак във флуоресцентни лампи със студен катод (ФЛСК) за течнокристални екрани с подсветка, който не превишава 5 mg на лампа, използвани в промишлените прибори за контрол и управление, пуснати на пазара преди 22 юли 2017 година. (ОВ, L 148/84, 20.5.2014 г.)

25. Делегирана директива 2014/72/ЕС на Комисията от 13.3.2014 година за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за олово в припой и покрития за клеми за електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели. (ОВ, L 148/78, 20.5.2014 г.)

26. Делегирана директива 2014/73/ЕС на Комисията от 13.3.2014 година за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в платинирани платинени електроди, използвани за измервания на проводимостта. (ОВ, L 148/80, 20.5.2014 г.)

27. Делегирана директива 2014/74/ЕС на Комисията от 13.3.2014 година за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в различни от C-press съвместимите щифтови конекторни системи за промищлени прибори за контрол и управление. (ОВ, L 148/82, 20.5.2014 г.)”

2. В заключителните разпоредби се правят следните изменения и допълнения:

а) Пред думата "заключителни" се добавя "Преходни и".

б) Създава се §5:

"§5. (1) Точки 3.4, 3.14, 3.15, 3.17, 3.18, 3.21 от Приложение № 3 се прилагат до 30.06.2021 г.

(2) Точки 3.13, 3.16, 3.22 и 3.24 от Приложение № 3 се прилагат до 31.12.2019 г.

(3) Точка 3.19 от Приложение № 3 се прилага до 30.06.2020 г.

(4) Точка 3.20 от Приложение № 3 се прилага до 31.12.2017 г.

(5) Точка 3.23 от Приложение № 3 се прилага до 21.07.2021 г.

(6) Точка 3.25 от Приложение № 3 се прилага до 30.06.2016 г. по отношение на медицинските апарати от клас ІІа и до 31.12.2020 г. по отношение на медицинските апарати от клас ІІб.

(7) Точка 3.26 от Приложение № 3 се прилага до 22.07.2021 г.

(8) Точка 3.27 от Приложение № 3 се прилага до 21.07.2024 г.

(9) Точка 3.28 от Приложение № 3 се прилага до 31.12.2020 г. Може да се употребява и след тази дата в резервни части за промишлени прибори за контрол и управление, пуснати на пазара преди 01.01.2021 г.

(10) Точка 3.29 от Приложение № 3 се прилага до 31.12.2018 г.

(11) Точка 3.30 от Приложение № 3 се прилага до 31.12.2019 г. Може да се употребява и след тази дата в резервни части за КТ и рентгенови системи, пуснати на пазара преди 01.01.2020 г.

(12) Точка 3.31 от Приложение № 3 се прилага до:

1. 21.07.2021 г. за медицинските изделия и приборите за контрол и управление;

2. 21.07.2023 г. за медицински изделия за диагностика ин витро;

3. 21.07.2024 г. за промишлени прибори за контрол и управление.

 (13) Точка 3.32 от Приложение № 3 се прилага до 31.12.2020 г. Може да се използва след тази дата по отношение на резервни части за промишлени контролни и регулиращи прибори, пуснати на пазара преди 01.01.2021 г.“

3. В Приложение № 2 се създават т. 1.7, 4.6 и 37:

|  |  |  |
| --- | --- | --- |
| „1.7. | За целите на общото осветление < 30 W и продължителност на експлоатация над 20 000 часа: 3,5 mg | Изтича на 31 декември 2017 г. “ |

|  |  |  |
| --- | --- | --- |
| „4.6. | Живак в ръчно изработени светещи газоразрядни тръби (РСГТ), използвани за светлинни надписи, декоративно или архитектурно и специализирано осветление, и светлинни творби на изкуството, в които съдържанието на живак се ограничава както следва:а) 20 mg на електродна двойка + 0,3 mg на cm за дължината на тръбата, но не повече от 80 mg, за приложения на открито и приложения на закрито, изложени на температури под 20 °C;б) 15 mg на електродна двойка + 0,24 mg на cm за дължината на тръбата, но не повече от 80 mg, за всички други приложения на закрито. | Изтича на 31 декември 2018 г.“ |

|  |  |  |
| --- | --- | --- |
| „37. | Оловото в припой и покрития за клеми на електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели, които по технически причини трябва да бъдат монтирани направо върху коляновия вал или в картера или в цилиндъра на ръчно преносими двигатели с вътрешно горене (класове SH:1, SH:2, SH:3 от Наредба № 10/2004 г. за условията и реда за одобрение на типа на двигатели с вътрешно горене за извънпътна техника по отношение на емисиите на замърсители. | Изтича на 31 декември 2018 г.“ |

4. В приложение № 3 се правят следните изменения и допълнения:

а) Точка 3.4. се изменя така:

„3.4. Олово и кадмий, свързани с метални връзки, създаващи магнитни вериги в детектори за магнитно-резонансни томографи (MRI), за квантови интерферометри със свръхпроводимост (SQUID), за уреди за ядрено-магнитен резонанс (NMR), или за масспектрометри, използващи преобразувание на Фурие (FTMS)."

б) Създават се т. 3.13 - 3.32:

„3.13. Кадмий в състава на фосфорните покрития в усилвателите на рентгенови изображения и в резервните части за рентгенови системи, пуснати на пазара в ЕС преди 1 януари 2020 г.

3.14. Оловно-ацетатен маркер за употреба в стереотаксически рамки за глава, използвани при компютърна томография (CT) и магнитно-резонансна томография (MRI), както и в системите за позициониране при гама-терапия и адронна терапия.

3.15. Олово в качеството на легиращ елемент в лагери и износващи се повърхности в медицинска апаратура, изложена на йонизиращо лъчение.

3.16. Олово за осигуряване на вакуумно плътни свързвания между алуминий и стомана в усилватели на рентгенови изображения.

3.17. Олово в повърхностните покрития на щифтови съединителни системи, за които са необходими немагнитни съединители и които се използват дълготрайно при температури под –20 °C при съответните нормални условия на работа и съхранение.

3.18. Олово в:

– припои за печатни платки,

– покрития на изводи на електрически и електронни елементи и покрития на печатни платки,

– припои за свързване на проводници и кабели,

– припои за свързване на измервателни преобразователи (transducers) и датчици,

които се използват трайно при температури под –20 °C при нормални условия на работа и съхранение.

3.19. Олово в

– припои,

– покрития на изводи на електрически и електронни елементи и печатни платки,

– съединения на електрически проводници, екрани и затворени съединители,

които се използват в:

а) магнитни полета, разположени в сферата с радиус 1 m около изоцентъра на магнита в апаратура за магнитно-резонансна томография, включително измервателни уреди за състоянието на пациента, предназначени да бъдат използвани в тази сфера, или

б) магнитни полета на разстояние под 1 m от външните повърхности на циклотронни магнити, магнити за транспортиране на снопове частици и за управление на посоката на снопове частици, използвани при адронната терапия.

3.20. Олово в припои за монтиране на цифрови матрични детектори от кадмиев телурид и кадмиев цинков телурид към печатни платки.

3.21. Олово в сплави, представляващи свръхпроводящи или топлопроводящи материали, използвани в студените глави на криогенни охладители, и/или в криогенно охлаждани студени сонди, и/или в криогенно охлаждани системи за еквипотенциално свързване, съответно в медицински апарати (категория 8) и/или в промишлени контролни и регулиращи прибори.

3.22. Шествалентен хром в дозаторите на алкални метали, използвани за изработването на фотокатоди за усилватели на рентгенови изображения, както и в резервни части за рентгенови системи, пуснати на пазара в ЕС преди 1 януари 2020 г.

3.23. Олово, кадмий и шествалентен хром в повторно използвани резервни части, произхождащи от медицински апарати, пуснати на пазара преди 22 юли 2014 г. и вложени в изделия от категория 8, пуснати на пазара преди 22 юли 2021 г., при условие че повторната употреба се извършва в рамките на одитируеми междуфирмени системи със затворен цикъл за връщане на резервните части, както и че наличието на повторно използвани резервни части се обявява на потребителя.

3.24. Олово в припои за печатни платки за детектори и блокове за събиране на данни на позитронно-емисионни томографи, интегрирани в апаратура за магнитно-резонансна томография.

3.25. Олово в припои за наситени печатни платки, използвани в мобилни медицински апарати от класове IIa и IIб съгласно Закона за медицинските изделия и Наредбата за съществените изисквания и процедурите за оценяване на съответствието със съществените изисквания на медицинските изделия по чл. 2, ал. 1, т. 3 от Закона за медицинските изделия, приета с Постановление № 186 от 2007 г. (обн., ДВ, бр. 65 от 2007 г., изм. ДВ, бр. 106 от 2008 г.), различни от преносимите дефибрилатори за спешна помощ.

3.26. Олово като активатор в луминесциращия прах на газоразрядни лампи, използвани като лампи за екстракорпорална фотофореза и съдържащи луминофори от BSP (BaSi2O5:Pb).

3.27. Живак във флуоресцентни лампи със студен катод за подсветка на течнокристални екрани, който не превишава 5 mg на лампа, използвани в промишлените прибори за контрол и управление, пуснати на пазара преди 22 юли 2017 г.

3.28. Олово, употребявано в различни от C-press съвместимите щифтови конекторни системи, за промишлени прибори за контрол и управление.

3.29. Олово в платинирани платинени електроди, използвани за измерване на проводимостта, когато се прилага най-малко едно от следните условия:

а) широк спектър измервания, като обхватът на проводимостта покрива диапазон с разлика, по-голяма от 1 порядък (напр. обхват между 0,1 mS/m и 5 mS/m) в лабораторни приложения за неизвестни концентрации;

б) измервания на разтвори, при които се изисква точност от ± 1 % от диапазона на пробата и висока устойчивост на корозия на електрода за някой от следните случаи:

аа) разтвори с киселинност < pH 1;

бб) разтвори с алкалност > pH 13;

вв) корозионно действащи разтвори, съдържащи халогенен газ.

в) измервания на проводимости над 100 mS/m, които трябва да бъдат извършени с преносими инструменти.

3.30. Олово в припой в интерфейс от разположени един върху друг елементи с голяма повърхност, с над 500 връзки на интерфейс, използвани в рентгенови детектори за компютърна томография и рентгенови системи.

3.31. Олово в микроканални плочи (МКП), използвани в оборудване, което има най-малко една от следните характеристики:

а) компактен размер на детектора за електрони или йони, когато пространството за детектора е ограничено до максимум 3 mm/МКП (височина на детектора + място за монтаж на МКП), максимум 6 mm общо, и когато алтернативна концепция, осигуряваща повече място за детектора е научно и технически неприложима;

б) двумерна пространствена разделителна способност за откриване на електрони или йони, когато се прилага най-малко едно от следните условия:

аа) време на реакция по-кратко от 25 ns;

бб) област на детекция от пробата, по-голяма от 149 mm2;

вв) коефициент на размножение, по-голям от 1,3 x 103.

в) време на реакция, по-малко от 5 ns, за откриването на електрони или йони;

г) област на детекция от пробата, по-голяма от 314 mm² за откриване на електрони или йони;

д) коефициент на размножение, по-голям от 4,0 x 107.

3.32. Олово в керамиката на диелектрика на кондензатори с номинално напрежение до 125 ~V или до 250 –V, използвани в промишлени контролни и регулиращи прибори.“

**§ 2.** В Тарифата за таксите, които се събират в системата на министерството на околната среда и водите, приета с Постановление № 136 от 2011 г. (обн., ДВ, бр. 39 от 2011 г., изм. и доп., бр. 73 и бр. 94 от 2012 г. и бр. 2 от 2013 г.) се правят следните изменения и допълнения:

1. В чл. 2 се правят следните изменения:

a) В ал. 1, т. 1, 2 и 5 текстът: „за комплексно разрешително, издадено от органа по чл.120, ал.1 от ЗООС“ се заличава;

б) В ал. 1, т. 3 и 4 се отменят;

в) Алинея 2 се изменя така:

„(2) За преразглеждане на комплексно разрешително в случаите по чл. 124, ал. 2, т. 1 и т. 2 ЗООС се събира такса от 2000 лв.“;

г) Алинея 3 се изменя така:

„(3) За актуализиране на комплексно разрешително в случаите по чл. 124, ал. 2, т. 2 ЗООС се събира такса от 2000 лв.“;

д) Алинея 4 се изменя така:

„(4) За изменение на комплексно разрешително в случаите по чл. 124, ал. 2, т. 1 ЗООС се събира такса от 2000 лв.“.

2. В чл. 4 се правят следните изменения :

а) В ал. 1 думите „ чл. 131в ЗООС“ се заменят с „чл.31 от ЗОИК“

б) Ал. 2 се изменя така:

„(2) За преразглеждане на издаденото разрешително при промяна на работата на инсталацията и/или промяна в плана за мониторинг, в резултат от което се издава ново разрешително, се събира такса в размер 500 лв.“

в) В ал. 3 думата „потвърждение“ се заменя с думата „актуализиране“

г) В ал. 4 т. 1 и т. 2 думите „оператори на въздухоплавателни средства“ се заменят с думите „авиационни оператори“

д) В ал. 5 думите „оператори на въздухоплавателни средства“ се заменят с думите „авиационни оператори“

3. В чл. 5 се правят следните изменения:

а) Ал. 1 се изменя така:

„(1) За откриване на партида в Националния регистър за търговия с квоти за емисии на парникови газове се събират следните такси:“

б) т. 1 се изменя така :

„т. 1 на оператори на инсталации по чл. 31 от ЗОИК и на авиационни оператори по чл. 35, ал. 1 от ЗОИК – 200лв.“

в) т. 2 се изменя така :

„т. 2 на юридически и физически лица, представляващи верификационни органи по смисъла на § 1, т. 9 от ДР на ЗОИК – 100 лв.“

г) т. 3 се изменя така:

„т. 3 на юридически и физически лица, които не отговарят на условията по т.1 и т. 2 – 350 лв.“

д) Създава се нова ал. 2

„(2) За администриране на Националния регистър за търговия с квоти на емисии на парникови газове ежегодно се събират следните такси:

 т. 1. 200 лв. – за лицата по ал. 1, т. 1;

 т. 2. 100 лв. – за лицата по ал. 1, т. 2;

 т. 3. 350 лв. – за лицата по ал. 1, т. 3.“

4. В чл. 7 се правят следните изменения и допълнения:

а) В ал. 1 след думите „(ОВ, L 27/1, 30/01/2010)“ се добавя „и Регламент (ЕС)/782/2013 на Комисията от 14 август 2013 година за изменение на приложение ІІІ към Регламент (ЕС) № 66/2010 на Европейския парламент и на Съвета относно екомаркировката на ЕС (ОВ, L 219/26,15/08/2013)“

б) В ал. 2:

аа) в т. 1 след думите „с 20 на сто за“ се добавя „микро“ и се поставя запетая, а след думите „средни предприятия“ се добавя „и заявители от развиващи се страни“;

бб) точка 2 се изменя така:

„2. с 15 на сто за организации, които имат система за управление по околна среда, сертифицирана по ISO 14001, или 30 на сто за организации, регистрирани по EMAS. За организации, отговарящи и на двете условия, се прилага по-голямото намаление.“

вв) създава се т. 3:

„3. с 20 на сто при изменение или продължение на правото за ползване на екомаркировката на ЕС или за продукт/продукти, на които е присъдена друга екологична маркировка тип I съгласно EN ISO 14024.“

в) В ал.5 се правят следните изменения и допълнения:

аа) в т. 1 след думите „средни предприятия“ се добавя „и заявители от развиващи се страни.“

бб) точки 3 и 5 се отменят.

**Заключителна разпоредба**

**§ 3**. Постановлението влиза в сила от деня на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**/ГЕОРГИ БЛИЗНАШКИ/**

**ГЛАВЕН СЕКРЕТАР**

**НА МИНИСТЕРСКИЯ СЪВЕТ:**

 **/НИНА СТАВРЕВА/**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ГЛАВЕН СЕКРЕТАР НА**

**МИНИСТЕРСТВОТО**

**НА ОКОЛНАТА СРЕДА И ВОДИТЕ:**

 **/РОСЕН АСЕНОВ/**

**ДИРЕКТОР НА ДИРЕКЦИЯ “ПНООП”: /ВАЛЕРИЯ ГЕРОВА/**